पाएं अपने शहर की ताज़ा ख़बरें और फ्री ई-पेपरडाउनलोड करें
अहमदाबाद। जून 2004 के इशरत जहां व अन्य एनकाउंटर मामले में सीबीआई ने आईबी के स्पेशल डायरेक्टर राजेन्द्र कुमार को आरोपी के रूप में तलब किया है। हालांकि सीबीआई आधिकारिक रूप से अभी तक कुमार को समन न भेजने की बात कही है। कुमार साल 2001 से 2005 की अवधि में खुफिया विभाग (आईबी) के रिजनल इंचार्ज के रूप में गुजरात में थे। इस दौरान गुजरात में सादिक जमाल से लेकर इशरत जहां व अन्य के एनकाउंटर हुए थे। कुमार अभी इंटेलिजेंस ब्यूरो (आईबी) में स्पेशल डायरेक्टर हैं।
जांच एजेंसी का आरोप है कि सादिक जमाल से लेकर इशरत जहां व अन्य के एनकाउंटर से पहले कुमार ने कुछ रसूखदार राजनीतिज्ञों से साठगांठ कर फर्जी अलर्ट जारी किए थे। इस बाबत कुमार से पूछताछ हो चुकी है। सीबीआई की दिल्ली स्थित पीआरओ धारिणी मिश्रा का इस बारे में कहना है कि मुझसे कहा गया है कि स्पेशल डायरेक्टर राजेन्द्र कुमार को आरोपी के रूप में समन अभी तक दिया नहीं है।
पीपी पांडे को नहीं मिली राहत, लटकी गिरफ्तारी की तलवार:
इशरत मामले में आरोपों को सामना कर रहे गुजरात पुलिस के एडिशनल डीजीपी पीपी पांडे को सर्वोच्च न्यायालय से राहत नहीं मिली है। अदालत ने पांडे की वह याचिका खारिज कर दी है जिसमें उन्होंने केस खारिज करने की गुहार लगाई थी। अब पांडे पर गिरफ्तारी की तलवार लटक गई है। मामले में शिकंजा कसता देख वे भूमिगत हो गए हैं। हालांकि विधिवत रूप से वे पुलिस महकमे में से अवकाश पर चल रहे हैं। सीबीआई सूत्रों का कहना है कि पांडे एनकाउंटर के समय क्राइम ब्रांच के संयुक्त पुलिस आयुक्त थे। उनके निर्देश पर ही मातहत अधिकारियों ने एनकाउंटर को अंजाम दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn